**Mesto Vrútky**

**Predkladacia správa**

Určené:

***na zasadnutie Mestskej rady vo Vrútkach dňa 21.01.2022 a neplánovaného***

***Mestského zastupiteľstva vo Vrútkach dňa 25.01.2022***

Názov materiálu:

**Žiadosť o dotáciu z Fondu na podporu športu – „Futbalové ihrisko Vrútky – stavebné úpravy“**

**Dôvodová správa**

Dňa 15. novembra 2021 vyhlásil Fond na podporu športu výzvu na predkladanie žiadostí o poskytnutie príspevku v rámci programu „Výstavba, rekonštrukcia a modernizácia športovej infraštruktúry“ č. 2021/004. Žiadatelia sa môžu uchádzať o poskytnutie finančného príspevku na projekty podpory športu spočívajúce vo výstavbe, rekonštrukcii a modernizácii športovej infraštruktúry, a to za účelom utvárania priaznivých a dlhodobo udržateľných podmienok  
nielen pre športovú reprezentáciu Slovenskej republiky, ale aj pre rozvoj športu detí,  
mládeže, športových talentov a širokej verejnosti vrátane zdravotne postihnutých občanov. Alokovaná suma na výzvu činí 20 mil. EUR.

Predkladáme návrh na zapojenie sa do výzvy vo forme žiadosti o príspevok na projekt „Futbalové ihrisko Vrútky – stavebné úpravy“, ktorý spočíva v troch hlavných aktivitách:

SO-01 Výmena umelého trávnika

SO-02 Úpravy vstupu na ihrisko z tribúny

SO-03 Výmena umelého osvetlenia ihriska

Celkové rozpočtované náklady stavebných úprav činia 384 275,33 EUR vrátane DPH, pričom náklady na výmenu umelého trávnika činia 334 973,28 EUR vrátane DPH a následná certifikácia činí 14 160 EUR vrátane DPH.

Na výmenu umelého trávnika už máme schválených 100 tis. EUR zo Slovenského futbalového zväzu (SFZ), ktorý získal z Únie európskych futbalových zväzov (ďalej len "UEFA") v rámci programu UEFA HatTrick 1 mil. EUR na výmenu 10 umelých trávnikov. Viaczdrojové financovanie je umožnené tak zo strany SFZ, ako zo strany Fondu na podporu športu SR.

**Návrh na uznesenie:**

**Mestské zastupiteľstvo vo Vrútkach**

**schvaľuje:**

- predloženie žiadosti o poskytnutie príspevku v rámci programu „Výstavba, rekonštrukcia a modernizácia športovej infraštruktúry“ na základe Výzvy č. 2021/004 z Fondu na podporu športu na projekt „Futbalové ihrisko Vrútky – stavebné úpravy“;

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu

vo výške **55 %** z celkovej sumy oprávnených výdavkov projektu (384 275, 33 EUR), t.j. výške **211 351,43 EUR**;

- využitie finančných prostriedkov od Slovenského futbalového zväzu v rámci programu HatTrick vo výške 100 000,00 EUR na spolufinancovanie realizovaného projektu;

- zabezpečenie financovania prípadných neoprávnených výdavkov projektu z rozpočtu mesta Vrútky;

Vo Vrútkach, dňa 20.01.2022

# Spracoval: Mgr. Branislav Zacharides, primátor mesta

Predkladá: Mgr. Branislav Zacharides, primátor mesta

.................................................. ..................................................

podpis spracovateľa podpis predkladateľa